|  |  |
| --- | --- |
| Numri i lëndës: | 2018:036627 |
| Datë: | 30.09.2019 |
| Numri i dokumentit:  | 00539100 |

**P.nr.217/17**

**NË EMËR TË POPULLIT**

**GJYKATA THEMELORE PEJË DEPARTAMENTI I PËRGJITHSHËM DIVIZIONI PENAL** Sipas gjyqtarit Violeta Husaj Rugova, me pjesëmarrjen e procesmbajtëses Zelfije Prekaj në lëndën penale ndaj të pandehurit L.SH nga S i E, për shkak te veprës penale lëndim i lehtë trupor nga Neni 188 par.1 të Kodit Penal të Republikës së Kosovës, duke vendosur sipas aktakuzës së Prokuroris Themelore Peja - Departamenti i përgjithshëm nr. PP/II nr.2876/2016 , të datës 06.03.2017 në seancën publike të shqyrtimit gjyqësor të mbajtur me datë27.09.2019, në praninë e Prokurorit të Shtetit Lumturije Hoxha të pandehurit L.SHdhe mbrojtëses së tij av. Filloreta Hoxha nga Peja, në mungesë të dëmtuarit B Rr, më datë 27.09.2019 mori dhe publikisht shpalli, ndërsa me datë 30.09.2019 përpiloi, këtë:

**A K T GJ Y K I M**

I akuzuari:

L.SH, i biri i b dhe nënës m e vajzërisë m, i lindur me dt. .. në D, tani me banim në fsh. S i E Komuna e D, i pa martuar, ka të kryer shkollën e mesme, gjendjes së mesme ekonomike, nr. Personal ..., shqiptar, shtetas i R. së Kosovës, mbrohet në liri.

**ËSHTË FAJTOR**

**Për shkak se:**

Nga data .. rreth orës .. minuta në fshatin V Rajoni .. Komuna Pejë saktësisht në loklalin “S B”, i pandehurit L.SHme dashje i shkakton lëndime trupore të dëmtuarit B (S) R, në atë mënyrë përderisa i dëmtuari B R ishte duke me disa shokë duke pirë, pasi shokët e tij janë larguar nga lokali, këtu i pandehuri L.SH si punëtor kamarier në lokalin e lartcekur, përderisa ishte përfundimi i orarit të punës e kap për fyti dhe duke e goditur e ka tërheq zvarrë e nxjerr nga lokali, dhe po ashtu edhe jashtë lokalit ka vazhduar ta godas të dëmtuarin në kokë, ku si pasoj e kësaj të njëjtit i shkakton lëndime të lehta trupore, të përshkruara më në akt ekspertimin mjeko ligjor të dr. Ditor Haliti dt.20.01.2017.

-Me çka ka kryer vepër penale lëndim i lehtë trupor nga neni 188 par.1 te KPRK-se.

Andaj, gjykata në bazë të nenit 7, 41,42,43,46,73 të KPRK-së nenit 188 par. 1 të KPRK-së, si dhe nenin 365 të KPPRK-së të akuzuarit i shqipton:

**DENIM ME GJOBË**

Ashtu që të akuzuarit të lartcekur i përcaktohet dënimi me gjobë në shumë prej 400 € (katërqind euro), të cilin dënim obligohet që ta paguaj në afat prej 3 muaj pas plotfuqishmërisë se aktgjykimit.

Nëse i akuzuari nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg në kohëzgjatje prej 20 ditësh ku një ditë burg do ti llogaritet 20 euro.

I akuzuari obligohet që në emër të shpenzimeve të procedurës penale gjykatës ti paguaj shumën prej 20 €, në emër të paushallit gjyqësor 25 € dhe shumen prej 30 € në emër të kompensimit për viktimat e krimit, në afat prej 15 ditësh pasi që aktgjykimi të merr formën e prerë.

I dëmtuari B R nga Peja me vendbanim në Rr. “A Q” nr..., për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP.II.nr. 1597/14 të datës 12.01.2017, kundër të akuzuarit L.SHnga S i E, për shkak te veprës penale lëndim i lehtë trupor nga Neni 188 par.1 të Kodit Penal të Republikës së Kosovës, duke vendosur sipas aktakuzës së Prokurorisë Themelore Peja - Departamenti i përgjithshëm nr. PP/II nr.2876/2016, të datës 06.03.2017.

I akuzuari është sjell në gjykata sipas urdhërarrestit të gjykatës të lëshuar së fundi me dt.27.02.2019, ku dhe ishte në ndalim policor pasi që nuk iu ka përgjigjur ftesave të gjykatës për çka gjykata i ka caktuar avokat sipas detyrës zyrtare av. Filloreta Hoxha nga Peja.

Pas leximit të aktakuzës nga ana e Prokurores së shtetit, në seancën e shqyrtimit gjyqësor, gjykata është bindur se i akuzuari e ka kuptuar aktakuzën dhe të drejtat e tij i ka dhënë mundësinë që të deklarohet për pranimin ose mos pranimin e fajësisë.

I akuzuari L.SH deklaron se pasi që i ka kuptuar pasojat dhe përparësitë e pranimit të fajësisë të cilat i janë shpjeguar nga ana e gjykatës, deklaroi se e pranoj fajësinë për veprën penale e cila i vihet në barrë.

Në vijim gjykata duke shqyrtuar fajësinë nga ana e të akuzuarit vlerësoi se pranimi i fajësisë është bërë në mënyrë vullnetare nga i akuzuari dhe pa kurrfarë presioni dhe se pranimi i fajësisë mbështetet në provat të cilat gjenden në shkresat e lëndës.

Prokurorja dhe mbrojtësja e të akuzuarit secili veç e veç kanë deklaruar se pajtohen me pranimin e fajësisë dhe i kanë propozuar gjykatës që ta aprovoj pranimin e fajësisë nga ana e të akuzuarit.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarit dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPRK-së, se janë plotësuar kushtet nga neni 248 të KPPRK-së, atëherë në këtë çështje nuk është zbatuar procedura e provave, por gjykata ka vazhduar me shqiptimin e dënimit.

Gjykata është bindur se i akuzuari është fajtor duke u bazuar në pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë: raporti fillestar i incidentit me nr. Të rastit .. i dt.18.12.2016, deklarata e të dëmtuarit B R e dhënë pranë Stacionit Policorë në Pejë me dt.18.12.2016, raporti i ofricerit E F .. i dt.18.12.2016, raportet mjekësore të Spitalit Regjional në Pejë Emergjenca me nr. 22923 të datës 18.12.2016, intervista e të dyshuarit L.SHe dhënë pranë Stacionit Policorë në Pejë me dt.25.12.2016, ekspertiza mjeko ligjore e dt.20.01.2017 si dhe shkresat e tjera të lëndës. Andaj e shpalli fajtor si në dispozitiv të këtij aktgjykimi.

Gjykata gjatë shqyrtimit gjyqësor nuk ka gjetur se ekzistojnë rrethana për përjashtimin e përgjegjësisë penale të akuzuarit, andaj i akuzuari është penalisht përgjegjës.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se i akuzuari e ka pranuar fajësinë dhe se i njëjti pati sjellje korrekte para gjykatës. Nga rrethanat rënduese për të akuzuarin gjykata nuk gjeti asgjë.

Gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë siç është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KPRK-së.

I dëmtuari udhëzohet në kontest civil për realizimin e kërkesës pasurore juridike konfom nenit 463 të KPPRK-së .

Bazuar në nenin 450 të KPPRK-së e obligoi të akuzuarin në paguarjen e shpenzimeve të procedurës penale.

Konform nenit 39 par.1,2,3 nen par.3.1 të Ligjit për kompensimin e viktimave të krimit e obligoj me pagesën e taksës si në dispozitivin e këtij aktgjykimi.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**GJYKATA THEMELORE PEJË**

 **DEPARTAMENTI I PËRGJITHSHËM , DIVIZIONI PENAL**

**2018:036627, 30.09.2019**

 **G j y q t a r j a**

 **\_\_\_\_\_\_\_\_\_\_\_\_\_\_\_\_\_\_\_\_**

Violeta Husaj Rugova

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.